bluuebunny/crossref_metadata_2025 huggingface dataset:
H διαχρονική εξέλιξη της τεχνικής επαγγελματικής εκπαίδευσης στην Ελλάδα
Authors: Μαραγκάκης Στυλιανός
Published: September 2021

«H διαχρονική εξέλιξη της Τεχνικής Επαγγελματικής Εκπαίδευσης στην Ελλάδα»Παρουσιάζεται, με τεκμηριωμένη ανάλυση, η κατάσταση στην Τεχνική Επαγγελματική Εκπαίδευση διαχρονικά στην Ελλάδα, με σύντομη ιστορική ανασκόπηση της εξέλιξης της Τεχνικής και Επαγγελματικής Εκπαίδευσης από την αρχαιότητα μέχρι και τη Βυζαντινή περίοδο, και την Τουρκοκρατία Στη συνέχεια γίνεται ιστορική ανασκόπηση της εξέλιξης της Τεχνικής και Επαγγελματικής Εκπαίδευσης κατά τους νεότερους χρόνους. Παρουσιάζεται η Τεχνική και Επαγγελματική Εκπαίδευση στη σύγχρονη Ελλάδα, καθώς και οι μεταρρυθμίσεις που πραγματοποιήθηκαν. Γίνεται επίσης ιδιαίτερη παρουσίαση των ΕΠΑγγελματικών Λυκείων (ΕΠΑΛ). Επίσης παρουσιάζονται εκτενώς οι θεωρίες μάθησης η γνώση των οποίων βοηθά τον εκπαιδευτικό να οδηγήσει τους μαθητές του προς την κριτική σκέψη. Δίνονται στοιχεία από τις θεωρίες μάθησης και καλές πρακτικές διδασκαλίας, που πρέπει να ακολουθήσουν οι εκπαιδευτικοί που θα εργαστούν στην Τεχνική Επαγγελματική Εκπαίδευση. Παρατίθεται μία μελέτη για τη λειτουργικότητα του σχολικού χώρου και τη γνώμη που έχουν εκπαιδευτικοί και μαθητές για αυτόν.Γίνεται αναφορά στις Νέες τεχνολογίες στην εκπαίδευση, και την ένταξή τους στο περιεχόμενο σπουδών, στην Επιμόρφωση των εκπαιδευτικών, στην εξ αποστάσεως εκπαίδευση και στη δυνατότητα να βοηθηθεί η Κριτική Σκέψη και η συμβολή σε αυτό του Διαδικτύου. Παραθέτονται τα Εκπαιδευτικά Λογισμικά που χρησιμοποιούνται στην Τεχνική Επαγγελματική Εκπαίδευση.Ερευνάται η Εσωτερική αξιολόγηση μιας Σχολικής Μονάδας και η Αξιολόγηση του Εκπαιδευτικού Έργου (ΑΕΕ) και παρουσιάζονται διαπιστώσεις από την έρευνα, μεταξύ των οποίων ότι η Αυτοαξιολόγηση της Σχολικής Μονάδας συνιστά ένα καινοτόμο εγχείρημα υποστήριξης της αλλαγής δομών, διαδικασιών, σχέσεων και κουλτούρας στη σχολική μονάδα Εκτίθενται σκέψεις για το παρόν και μέλλον της Δευτεροβάθμιας Τεχνικής -Επαγγελματικής Εκπαίδευσης στην Ελλάδα και Συμπεράσματα, Προτάσεις, για τα ζητούμενα ενός επερχόμενου μέλλοντος στην Τεχνική Επαγγελματική εκπαίδευση, βασιζόμενη στην αναγνώριση της σχετικής αυτονομίας των σχολείων και την ενίσχυση του βαθμού ελευθερίας των εκπαιδευτικών στην υλοποίηση του έργου τους.
Ο ρόλος του FDG PET/CT στη διάγνωση περιτοναϊκών εμφυτεύσεων σε ασθενείς με ενδοκοιλιακούς όγκους
Authors: Παναγιωτίδης Εμμανουήλ
Published: September 2021

Σκοπός: Η αξιολόγηση του ρόλου της 18F-FDG PET/CT εξέτασης στην ανίχνευση υποτροπής ενδοκοιλιακής κακοήθειας σε ασθενείς με αυξημένες τιμές καρκινικών δεικτών και αρνητικά αποτελέσματα υπολογιστικής (ΥΤ) ή/και μαγνητικής τομογραφίας (ΜΤ). Επιπρόσθετα η μελέτη της συμβολής της 18F-FDG PET/CT εξέτασης ειδικότερα σε ασθενείς με καρκίνο του παχέος εντέρου με υποψία υποτροπής λόγω υψηλών τιμών των καρκινικών δεικτών CEA και CA 19-9 και αρνητική ΥΤ. Υλικό-Μέθοδος: Εβδομήντα τρεις ασθενείς που υποβλήθηκαν σε ολόσωμη εξέταση 18F-FDG PET/CT με υποψία υποτροπής ενδοκοιλιακών όγκων συμπεριλήφθησαν στην προοπτική αυτή μελέτη. Από αυτούς 32 είχαν καρκίνο παχέος εντέρου, 18 καρκίνο ωοθηκών, 3 καρκίνο ενδομητρίου, 4 τραχήλου μήτρας, 7 καρκίνο στομάχου, 7 καρκίνο παγκρέατος, 1 καρκίνο 12δακτύλου, 1 καρκίνο λεπτού εντέρου. Κριτήρια εισαγωγής στην προοπτική μελέτη ήταν ασθενείς με επιβεβαιωμένο ιστολογικά ενδοκοιλιακό νεόπλασμα που κατά την διάρκεια της παρακολούθησης (Follow-up) παρουσίασαν αυξημένα επίπεδα των καρκινικών δεικτών CEA, CA 19-9 ή/και CA 125 στο πλάσμα αίματος, τουλάχιστον σε δύο συνεχόμενες διαδοχικές αιμοληψίες και χωρίς παθολογικά ευρήματα από την ΥΤ ή την ΜΤ. Μια αμιγής υποομάδα πληθυσμού που περιελάμβανε 43 ασθενείς με νεόπλασμα του παχέος εντέρου που στην παρακολούθηση της νόσου παρουσίασαν αύξηση των καρκινικών δεικτών CEA ή/και CA 19-9 και αρνητική εξέταση ΥΤ μελετήθηκε ιδιαιτέρως.Αποτελέσματα:. Η μελέτη μας ανέδειξε ότι η ευαισθησία (Se), η ειδικότητα (Sp), η θετική προγνωστική αξία (PPV) και η αρνητική προγνωστική αξία (NPV) της εξέτασης 18F-FDG PET/CT ήταν 92,4% [CI 0.80 to 0.97], 85% [0.64 to 0.95], 94,2%[ 0.844 to 0.98], 81% [0.6 to 0.923] αντίστοιχα. Δεκατέσσερις από τις 49 αληθώς θετικές μελέτες (28,5%) ανέδειξαν ως παθολογικά ευρήματα μόνο περιτοναϊκές εμφυτεύσεις. Επιπλέον, οι περιτοναϊκές μεταστάσεις ανιχνεύθηκαν σε επιπλέον 9 από τις 49 μελέτες (18,3%) με πολλαπλές βλάβες. Έτσι, σχεδόν οι μισές αληθώς θετικές εξετάσεις ανέδειξαν περιτοναϊκή καρκινωμάτωση που η ΥΤ ή/και η ΜΤ δεν κατάφερε να απεικονίσει.Συμπέρασμα: Το βασικό συμπέρασμα της προοπτικής αυτής μελέτης είναι ότι οι ασθενείς που πάσχουν από ενδοκοιλιακούς όγκους και εμφανίζουν αυξημένους καρκινικούς δείκτες, ενώ η ΥΤ ή/και η ΜΤ είναι αρνητική, παρουσιάζουν υψηλή συχνότητα εμφάνισης περιτοναϊκών εμφυτεύσεων, που αναδεικνύεται από την 18F-FDG PET/CT εξέταση. Επίσης, στο συγκεκριμένο πληθυσμό της μελέτης διαπιστώνεται υψηλή θετική προγνωστική αξία της 18F-FDG PET/CT εξέτασης, η οποία επηρεάζει καθοριστικά την αντιμετώπιση των ασθενών.
Επίδραση της συσκευής ουδού εμπέδησης σε μοντέλο ανακοπής από ασφυξία
Authors: Πανταζόπουλος Ιωάννης
Published: September 2021

Εισαγωγή: Η συσκευή ουδού εμπέδησης έχει σχεδιαστεί προκειμένου να βελτιώσει την φλεβική επιστροφή αίματος στην καρδιά, μέσω αύξησης της αρνητικής ενδοθωρακικής πίεσης κατά τη φάση της αποσυμπίεσης του θωρακικού τοιχώματος. Σκοπός: Να εκτιμήσουμε εάν η χρήση της συσκευής ουδού εμπέδησης θα βελτιώσει την ανάκτηση της αυτόματης κυκλοφορίας, την επιβίωση στις 48 ώρες και την νευρολογική έκβαση σε χοίρειο μοντέλο ανακοπής από ασφυξία. Μέθοδος: Πρόκειται για μια προοπτική, τυχαιοποιημένη, διπλή τυφλή μελέτη στην οποία μελετήθηκαν συνολικά 30 χοίροι μέσου βάρους 19±2 kg και ηλικίας 10-15 εβδομάδων. Επτά λεπτά μετά τον αποκλεισμό του ενδοτραχειακού σωλήνα, τα ζώα εμφάνισαν κοιλιακή μαρμαρυγή η οποία παρέμεινε αθεράπευτη για 8 λεπτά. Πριν από την έναρξη της καρδιοαναπνευστικής αναζωογόνησης τα ζώα τυχαιοποιήθηκαν σε δυο ομάδες. Στην ομάδα παρέμβασης όπου τοποθετήθηκε η συσκευή ουδού εμπέδησης και στην ομάδα ελέγχου όπου τοποθετήθηκε μια συσκευή πανομοιότυπη εξωτερικά με την συσκευή ουδού εμπέδησης που όμως δεν εμπόδιζε την εισροή αέρα. Απινιδισμός γινόταν κάθε 2 λεπτά, μέχρι την ανάκτηση αυτόματης κυκλοφορίας ή την εμφάνιση ασυστολίας. Αποτελέσματα: Ανάκτηση αυτόματης κυκλοφορίας παρατηρήθηκε σε 6 (40%) χοίρους της ομάδας ελέγχου και 14 (93,3%) της ομάδας παρέμβασης (p=0.005). Μετά από 48ωρη παρακολούθηση, 3 ζώα στην ομάδα ελέγχου επιβίωσαν σε σύγκριση με 11 στην ομάδα παρέμβασης (p<0,01). Επί πλέον, 4 ώρες μετά από την επιτυχή αναζωογόνηση παρατηρήθηκε στατιστικά σημαντική αύξηση στις τιμές των πρωτεϊνών NSE και S-100 στα ζώα της ομάδας ελέγχου σε σχέση με τα ζώα της ομάδας παρέμβασης (p<0,01). Τα ζώα της ομάδας παρέμβασης είχαν καλύτερη νευρολογική έκβαση σε σχέση με τα ζώα της ομάδας ελέγχου, 48 ώρες μετά από την ανάκτηση της αυτόματης κυκλοφορίας (79.1±18.7 έναντι 50±10, p<0.05). Συμπεράσματα: Η παρούσα μελέτη έδειξε ότι η συσκευή ουδού εμπέδησης βελτίωσε το ποσοστό ανάκτησης αυτόματης κυκλοφορίας, την 48ωρη επιβίωση, καθώς και τη νευρολογική έκβαση σε χοίρειο μοντέλο κοιλιακής μαρμαρυγής από ασφυξία.
Collaborative cloud land surveying
Authors: Σοφός Ιωάννης
Published: September 2021

Οι τοπογραφικές παρατηρήσεις αποτελούν πρωτογενή πηγή πληροφορίας κάθε χωρικής μελέτης απαιτήσεων υψηλής ακριβείας, ενώ επιπλέον έχουν κάποια ιδιαίτερα χαρακτηριστικά τα οποίακαθιστούν μοναδικό το κάθε σύνολο δεδομένων που προκύπτει από μετρήσεις πεδίου. H σπουδαιότητα της πρωτογενούς μετρητικής πληροφορίας θεμελιώνει την ανάγκη διερεύνησης και ανάπτυξης ενός νέου πλαισίου διαχείρισης, διάθεσης και επαναχρησιμοποίησης των τοπογραφικών μετρήσεων. Στο πλαίσιο αυτό, η παρούσα διατριβή πραγματεύεται την προδιαγραφή, πρότυπη υλοποίηση και αξιολόγηση μιας νέας προσέγγισης στον τρόπο διαχείρησης αλλά και αξιοποίησης των τοπογραφικών παρατηρήσεων, περιγράφοντας ένα κεντρικό σύστημα στο οποίο αποθηκεύονται οι πρωτογενείς μετρήσεις και παραμένουν διαθέσιμες και αξιοποιήσιμες για μελλοντική χρήση. Στο πλαίσιο αυτό, η διατριβή καταπιάστηκε με ζητήματα προτυποποίησης των παρατηρούμενων μεγεθών κατά τα διεθνή πρότυπα και ανέπτυξε ένα μοντέλο παρατηρήσεων το οποίο και εφάρμοσε στις διάφορες μελέτες περιπτώσεων. Για τον έλεγχο της προτεινόμενης προσέγγισης, έγινε υλοποίηση ενός πρότυπου συστήματος, ώστε να γίνει δυνατή η περαιτέρω διερεύνηση τωναπαιτουμένων στοιχείων αρχιτεκτονικής, καθώς και η αξιολόγηση της λειτουργικότητας και αποτελεσματικότητας σε πραγματικές συνθήκες. Η πιλοτική εφαρμογή επεκτάθηκε σε τρεις περιπτώσεις χρήσης, συγκεκριμένα (i)εφαρμογή μοντέλου και ανάπτυξη πρότυπων service διαχείρισης δεδομένων όπως αυτά ορίζονται από το Open Geospatial Consortium (OGC) με το πρότυπο Sensor Observation System (SOS), (ii)αποτύπωση μεγάλων εκτάσεων και μεγάλου όγκου παρατηρήσεων (Αρχαιολογικό Κτηματολόγιο) και (iii)χρήση στην εκπαίδευση (ανάπτυξη δεξιοτήτων ανώτερων γνωστικών επιπέδων κατά την ταξινομία Bloom). Η χρήση σε πραγματικές συνθήκες ανέδειξε αύξηση των επιπέδων ακρίβειας και της παραγωγικότητας (30% to 60% μείωση σφαλμάτων και 22% αύξηση παραγωγικότητας), ενώ η ανάπτυξη και διερεύνηση εκπαιδευτικών σεναρίων με βάση την προτεινόμενη μεθοδολογία καλλιεργεί γνωστικές λειτουργίες ανάλυσης, εφαρμογής και αξιολόγησης.
Διδακτικές παρεμβάσεις για μαθηματική γενίκευση σε παιδιά ηλικίας 5-7 χρονών
Authors: Παπαδοπούλου Ευαγγελία
Published: September 2021

Στη Διδακτική των Μαθηματικών, είναι γενικά αποδεκτό ότι η γενίκευση αποτελεί τον πυρήνα της ανάπτυξης των μαθηματικών εννοιών, αλλά και δύσκολο έργο για τους μαθητές. Με βάση τα παραπάνω και την περιορισμένη ανάπτυξη ερευνητικών αποτελεσμάτων στις μικρές ηλικίες εκπαίδευσης, η παρούσα μελέτη εξετάζει το βαθμό που μπορούν τα παιδιά ηλικίας 5-7 χρόνων να κάνουν γενικεύσεις προς την κατεύθυνση της ανάπτυξης μαθηματικών ιδεών και παράλληλα διερευνά διδακτικές μεθόδους που ενθαρρύνουν την ανάπτυξη της ικανότητας γενίκευσης. Για τις ανάγκες αυτής της μελέτης, 23 μεγάλα νήπια συμμετείχαν σε διδακτική παρέμβαση 8 μηνών, με ανάλογες δραστηριότητες σε 4 μαθηματικά πεδία: στο πεδίο των γεωμετρικών εννοιών, στο πεδίο των κανονικοτήτων, στο πεδίο των μετρήσεων μήκους και στο πεδίο των αριθμών. Επίσης, εξετάστηκαν σε pre και post tests η φάση των οποίων ολοκληρώθηκε με συνέντευξη, τα οποία σχεδιάστηκαν για να εξετάζουν την ανάπτυξη της ικανότητας γενίκευσης. Τα αποτελέσματα δείχνουν ότι τα παιδιά ηλικίας 5-7 χρόνων είναι ικανά να γενικεύσουν και ότι τα εργαλεία της διδακτικής μεθόδου που βοηθούν στην ανάπτυξη της γενίκευσης, είναι οι ερωτήσεις γενίκευσης σε τοπικό και γενικό επίπεδο και η συστηματική διατύπωση και καταγραφή συμπερασμάτων από τα παιδιά. Επίσης, σε κάθε ένα μαθηματικό πεδίο καταγράφηκε ένα γενικό μοντέλο γενίκευσης 7 εξελικτικών σταδίων. Τα 4 μοντέλα γενίκευσης που προέκυψαν από τα 4 μαθηματικά πεδία, στη συνέχεια συνενώθηκαν σε ένα γενικότερο μοντέλο, το οποίο περιγράφει και αναλύει αφενός τη γενίκευση των μαθηματικών εννοιών σε 7 στάδια που αναπτύσσονται σε 3 επίπεδα, αφετέρου το επίπεδο και το στάδιο γενίκευσης που βρίσκεται το παιδί κάθε φορά.
Διερεύνηση της καθιστικής συμπεριφοράς των εφήβων ηλικίας 13-15 ετών
Authors: Μπουνόβα Αναστασία
Published: September 2021

Σκοπός της παρούσας έρευνας ήταν: α) να αξιολογηθεί ο χρόνος καθιστικής συμπεριφοράς των εφήβων 13-15 ετών στο σύνολό της και ως προς τις επιμέρους μορφές της, β) να διερευνηθεί κατά πόσο οι παράγοντες της Θεωρίας της Σχεδιασμένης Συμπεριφοράς μπορούν να είναι προβλεπτικοί παράγοντες στις καθιστικές συμπεριφορές των εφήβων ηλικίας 13-15 χρόνων και γ) να διερευνηθούν οι ψυχο-κοινωνικοί και περιβαλλοντικοί παράγοντες που σχετίζονται με την χρήση οθόνης ψυχαγωγίας από τους εφήβους. Στην έρευνα συμμετείχαν 1.141 μαθητές/τριες (548 αγόρια και 593 κορίτσια) και οι αντίστοιχοι γονείς τους (347 άντρες και 794 γυναίκες). Για τη διερεύνηση των συσχετίσεων μεταξύ ψυχοκοινωνικών και περιβαλλοντικών παραγόντων και των καθιστικών συμπεριφορών των εφήβων χρησιμοποιήθηκαν ερωτηματολόγια για τους μαθητές και τους γονείς τους που μοιράστηκαν σε γυμνάσια πανελλαδικά. Για την αξιολόγηση της καθιστικής συμπεριφοράς χρησιμοποιήθηκε το Ερωτηματολόγιο Καθιστικής Συμπεριφοράς Εφήβων. Οι δημοφιλέστερες καθιστικές δραστηριότητες που επιλέγουν οι έφηβοι στον ελεύθερο χρόνο τους είναι η χρήση του ηλεκτρονικού υπολογιστή (αγόρια: 89 ± 70.14, κορίτσια: 72± 63 λεπτά) και η παρακολούθηση τηλεόρασης (αγόρια: 70± 54 λεπτά, κορίτσια: 70 ± 57 λεπτά), ενώ μεγάλο μέρος του χρόνου τους καταλαμβάνει η ενασχόληση με τα μαθήματα (αγόρια: 131±78, κορίτσια:163±79 λεπτά). Διαπιστώθηκε ακόμη ότι το φύλο, η ηλικία και ο ΔΜΣ των εφήβων επιδρούν στην ενασχόληση τους με καθιστικές συμπεριφορές. Αξίζει να σημειωθεί πως οι έφηβοι στη χώρα μας ξεπερνούν το όριο των 2 ωρών μπροστά από την οθόνη μιας ηλεκτρικής συσκευής σε ποσοστό 67% τις καθημερινές και 81,9% τα σαββατοκύριακα. Σύμφωνα με τα ευρήματα της παρούσας μελέτης, οι καθιστικές συμπεριφορές των εφήβων δεν ερμηνεύονται απόλυτα από την Θεωρία Σχεδιασμένης Συμπεριφοράς. Ωστόσο η ευχαρίστηση και η δύναμη συνήθειας βρέθηκε να σχετίζοται θετικά με όλα τα είδη της καθιστικής συμπεριφοράς που εξετάστηκαν, με υψηλότερη συσχέτιση αυτή της τηλεθέασης και της ψυχαγωγίας σε Η/Υ. Η έρευνά μας αναδεικνύει τον σημαντικό ρόλο των γονέων στον περιορισμό του χρόνου που αφιερώνουν οι νέοι σε καθιστικές δραστηριότητες κυρίως αυτές που σχετίζονται με τις νέες τεχνολογίες. Τα προγράμματα που θα στοχεύουν στη μείωση του «καθιστικού» χρόνου πρέπει να αφορούν όλη την οικογένεια, καθόσον ως σύνολο διαμορφώνει και το περιβάλλον του σπιτιού. Επιπλέον, θα πρέπει να προσφέρουν υποστήριξη και εκπαίδευση στους ενδιαφερόμενους γονείς, καθώς και ενθάρρυνση για να εισαγάγουν αλλαγές στο οικογενειακό περιβάλλον ώστε να μειωθούν οι καθιστικές συμπεριφορές των εφήβων.
Η δεξιότητα της κατανόησης προφορικού λόγου στη διδασκαλία της νέας ελληνικής ως δεύτερης γλώσσας
Authors: Παντελόγλου Ευαγγελία
Published: September 2021

Συχνά αγνοημένη στη διδασκαλία της δεύτερης γλώσσας, η ακουστική κατανόηση παίζει καθοριστικό ρόλο στην επικοινωνία. Η παρούσα μελέτη ερευνά το ζήτημα της κατανόησης προφορικού λόγου (ΚΠΛ) στη διδασκαλία της ελληνικής ως δεύτερης γλώσσας (Ε2), στοχεύοντας στην ανάδειξη της σημασίας της δεξιότητας και στην αναζήτηση μεθόδων που συμβάλλουν στην καλλιέργειά της. Το πρώτο μέρος της εργασίας αποτελεί το θεωρητικό υπόβαθρο της έρευνας και περιλαμβάνει τρία κεφάλαια. Το πρώτο κεφάλαιο διερευνά τη θέση του προφορικού λόγου και της κατανόησής του στην ιστορία της διδακτικής των γλωσσών. Η εικόνα συμπληρώνεται με επισκόπηση της βιβλιογραφίας που αποτυπώνει τoυς κύριους τομείς της σύγχρονης έρευνας. Στο δεύτερο κεφάλαιο διερευνώνται η έννοια και οι μηχανισμοί της ΚΠΛ και παρουσιάζεται ο μη φυσικός ομιλητής ως ακροατής. Στο τρίτο κεφάλαιο διαγράφονται κύριες αρχές διδασκαλίας της ΚΠΛ: επικοινωνιακές περιστάσεις, επίπεδα γλωσσομάθειας, επιλογή ακουστικού υλικού και δραστηριοτήτων, διάκριση μεταξύ διδασκαλίας και αξιολόγησης. Το δεύτερο μέρος της μελέτης περιλαμβάνει την εμπειρική έρευνα που πραγματοποιήθηκε στο πλαίσιό της. Στο τέταρτο κεφάλαιο τίθενται τα ερευνητικά ερωτήματα, που αφορούν την εξέταση παραμέτρων που επηρεάζουν την επίδοση στην ΚΠΛ, με έμφαση στις μεταγνωστικές στρατηγικές, τη διερεύνηση της σημασίας και της σχέσης της με τις άλλες δεξιότητες, τη μελέτη των αντιλήψεων των εκπαιδευτών σε σχέση με τη διδασκαλία της ΚΠΛ ως προς τη θεματολογία και τις μεθόδους. Στη συνέχεια περιγράφεται η μέθοδος και τα ερευνητικά εργαλεία: 1. ερωτηματολόγια εκπαιδευόμενων και εκπαιδευτών, 2. τεστ στην ΚΠΛ (επίπεδα ελληνομάθειας: Α1 έως Γ1), 3. το μεταγνωστικό ερωτηματολόγιο MALQ (Vandergrift & Goh 2006, 2012), 4. βαθμολογίες από εξετάσεις ελληνομάθειας. Η στατιστική ανάλυση των αποτελεσμάτων, που παρουσιάζεται στο πέμπτο κεφάλαιο, δείχνει ότι η ΚΠΛ των εκπαιδευομένων (Ν = 254) τείνει να επηρεάζεται από μεταγνωστικές στρατηγικές και ατομικά χαρακτηριστικά όπως καθημερινή επικοινωνία στη γλώσσα-στόχο, συγκεκριμένες δυσχέρειες και κίνητρα. Η ΚΠΛ αναδεικνύεται σε δεξιότητα σημασίας από τους μετέχοντες, ενώ οι εκπαιδευτές της Ε2 (Ν = 45) προτείνουν τρόπους διδασκαλίας της. Τέλος, περιγράφονται οι περιορισμοί της έρευνας και διατυπώνονται συμπεράσματα και προτάσεις σχετικά με το διδακτικό σχεδιασμό, για μια συμβολή στη συστηματική δόμηση της ακουστικής ικανότητας των μη φυσικών ομιλητών στη διαδικασία κατάκτησης της ελληνικής γλώσσας.
Ο ρόλος της ενδοθηλιακής λειτουργίας, του οξειδωτικού φορτίου και των φλεγμονωδών δεικτών στη χρόνια κολπική μαρμαρυγή
Authors: Ζήσιμος Κωνσταντίνος
Published: September 2021

Εισαγωγή: Η κολπική μαρμαρυγή έχει συσχετιστεί με αυξημένο οξειδωτικό φορτίο, αυξημένους δείκτες φλεγμονής και ενδοθηλιακή δυσλειτουργία. Εντούτοις, δεν έχουν πλήρως διευκρινιστεί οι μηχανισμοί οι οποίοι ρυθμίζουν την έκφραση των φλεγμονωδών δεικτών ή το οξειδωτικό φορτίο καθώς και ο ρόλος της ενδοθηλιακής λειτουργίας.Σκοπός: Αναζητήσαμε κλινικούς παράγοντες που επηρεάζουν το οξειδωτικό φορτίο και τις φλεγμονώδεις διεργασίες σε ασθενείς με χρόνια κολπική μαρμαρυγή. Επίπλέον, αξιολογήσαμε την επίδραση της ενδοθηλιακής λειτουργίας στην πρόοδο της κολπικής μαρμαρυγής από παροξυσμική σε χρόνια.Μέθοδοι: Ο πληθυσμός μελέτης αποτελείται από 105 ασθενείς με χρόνια κολπική μαρμαρυγή και 35 ασθενείς με παροξυσμική κολπική μαρμαρυγή σε σταθερή κλινική κατάσταση. Με υπερηχοκαρδιογραφία υπολογίστηκαν το κλάσμα εξώθησης και οι διαστάσεις του αριστερού κόλπου. Η αγγειοδιαστολή διά της ροής εκτιμήθηκε στην βραχιόνια αρτηρία. Μετρήθηκαν επίσης στον ορό του αίματος η οξειδωμένη LDL (ox-LDL), η μεταλλοπρωτεϊνάση-9 της θεμέλιας ουσίας (MMP-9), η διαλυμένη μορφή του CD40-Ligand (sCD40L) και η C-αντιδρώσα πρωτεΐνη (CRP) στην ομάδα των πασχόντων με χρόνια κολπική μαρμαρυγή.Αποτελέσματα: Η FMD συσχετίστηκε σημαντικά με τη CRP (r=-0.423, p=0.028), ανεξάρτητα από άλλες κλινικές παραμέτρους (β(SE): -0.0039(0.00159), p=0.022). Σημαντική συσχέτιση διεφάνη μεταξύ της οξειδωμένης LDL και του μεγέθους του αριστερού κόλπου (r=0.358, p=0.005), ανεξάρτητα από άλλες κλινικές μεταβλητές (β(SE):1.288(0.455), p=0.007). Οι μόνοι ανεξάρτητοι προγνωστικοί δείκτες της ΜΜΡ-9 ήταν ο sCD40L (β(SE):17.232(7.654), p=0.028), η CRP (β(SE):4.249(2.186), p=0.05) και το φύλο (β(SE):204.657(68.153), p=0.004), αλλά όχι και η διάμετρος του αριστερού κόλπου. Ανεξάρτητοι προγνωστικοί δείκτες της CRP ήταν η υπέρταση (β(SE): 8.531(3.973), p=0.036), ο sCD40L (β(SE): 0.779(0.408), p=0.06) και το φύλο (β(SE): 0.381(0.201), p=0.063). Επιπροσθέτως, οι πάσχοντες με χρόνια κολπική μαρμαρυγή είχαν επηρεασμένη ενδοθηλιακή λειτουργία σε σχέση με τους πάσχοντες με παροξυσμική κολπική μαρμαρυγή ανεξάρτητα από άλλους παράγοντες κινδύνου. (β(SE): -2,54(0,51), p<0,001).Συμπεράσματα: Υπάρχει στενή σχέση μεταξύ της φλεγμονής και της ενδοθηλιακής λειτουργίας σε ασθενείς με κολπική μαρμαρυγή. Επιπλέον, η οξειδωμένη LDL συσχετίστηκε ανεξάρτητα με τη διάμετρο του αριστερού κόλπου πιθανολογώντας τη συμμετοχή του οξειδωτικού φορτίου στην παθοφυσιολογία της αναδιαμόρφωσης του αριστερού κόλπου.Κατά ενδιαφέροντα τρόπο παρατηρείται επίσης επιδείνωση της ενδοθηλιακής λειτουργίας καθώς η κολπική μαρμαρυγή εξελίσσσεται από παροξυσμική σε χρόνια.
Ανάπτυξη ψηφιακών ηλεκτρονικών χαμηλής ισχύος, σε ολοκληρωμένα κυκλώματα μικτού σήματος για διαστημικές εφαρμογές
Authors: Πουϊκλής Γεώργιος
Published: September 2021

Ο βασικός στόχος της παρούσας διδακτορικής διατριβής είναι η ανάπτυξη και πιστοποίηση μιας μεθοδολογίας σχεδιασμού ψηφιακών κυκλωμάτων για διαστημικές εφαρμογές. Κινηθήκαμε ερευνητικά σε τρεις αλληλένδετες κατευθύνσεις: (α) σχεδιασμός με έμφαση στην χαμηλή κατανάλωση ισχύος, (β) σχεδιασμός για αντοχή στις επιδράσεις συσσωρευμένης ιονίζουσας ακτινοβολίας (TID) και μονού σωματιδίου (SEE) της διαστημικής ακτινοβολίας και γενικότερα στις επιδράσεις του διαστημικού περιβάλλοντος στα ολοκληρωμένα κυκλώματα, και (γ) ανάπτυξη μεθοδολογίας ενσωμάτωσης ψηφιακών και αναλογικών κυκλωμάτων για την δημιουργία κυκλωμάτων μικτού σήματος. Προβάλλονται ως λύσεις τεχνικές πλήρως εξειδικευμένου (full custom) σχεδιασμού σε συνδυασμό με την χρήση αυτοματοποιημένων εργαλείων σε συγκεκριμένα βήματα για τη μείωση του χρόνου ανάπτυξης.Ως μελέτη περίπτωσης επιλέχθηκε ένα ψηφιακό πρωτόκολλο επικοινωνίας για διαστημικές εφαρμογές. Οι λόγοι αυτής της επιλογής είχαν να κάνουν με την ευρεία χρήση του. Κάθε σύστημα χρειάζεται κάποιον τρόπο επικοινωνίας με άλλα συστήματα, με τον κεντρικό επεξεργαστή του δορυφόρου ή με την κατερχόμενη ζεύξη (down link) προς τον επίγειο σταθμό, τόσο για τη μεταφορά δεδομένων, όσο και για την μεταφορά σημάτων και εντολών ελέγχου. Επιλέχθηκε ένα πολύπλοκο πρωτόκολλο, το CAN, το οποίο ωστόσο χρησιμοποιείται εκτενώς στο διάστημα, και στο οποία τα οφέλη της προσέγγισής μας είναι πιο εμφανή και απαραίτητα λόγω της πολυπλοκότητάς τους. Η υλοποίηση αυτή ενσωματώθηκε σε ένα ολοκληρωμένο κύκλωμα τηλεμετρίας μικτού σήματος.Στην παρούσα εργασία παρουσιάζονται αρχικά τα προβλήματα που αποτέλεσαν το πεδίο έρευνά μας. Στη συνέχεια παρουσιάζεται η μεθοδολογία και η εφαρμογή της στις εκάστοτε περιπτώσεις που μελετήθηκαν. Παράλληλα, δίνονται αποτελέσματα προσομοιώσεων, αλλά και δοκιμών σε πραγματικό κύκλωμα, που πιστοποιούν την ορθότητα της προσέγγισης. Το πρωτόκολλο CAN αναπτύχθηκε και ενσωματώθηκε στο ολοκληρωμένο κύκλωμα ΕΤΜ, ένα ASIC ανάκτησης δεδομένων βασικής τηλεμετρίας σε τεχνολογία CMOS 250 nm, ως μέρος ευρωπαϊκού ερευνητικού προγράμματος της ESA. Αναπτύχθηκαν επίσης διατάξεις δοκιμών, καθώς και εργαλεία λογισμικού για το σχεδιασμό, την προσομοίωση και την πιστοποίηση κυκλωμάτων.Μέσα από την έρευνά μας υποστηρίζουμε και αποδεικνύουμε ότι ένας συνδυασμός full-custom σχεδιασμού, με αυτοματοποιημένα εργαλεία σχεδιασμού μπορεί να αποδώσει, στοχεύοντας με τον καθένα από τους δύο τρόπους σχεδιασμού στα κατάλληλα υπό-συστήματα, με βάση μια ανάλυση των προδιαγραφών, της λειτουργίας και των δυνατών ωφελειών. Ως κύρια κριτήρια αξιολόγησης της μεθοδολογίας τίθενται η χαμηλή κατανάλωση ισχύος και η αντοχή στις επιδράσεις ακτινοβολίας. Παράλληλα, καταδεικνύεται η σημασία περαιτέρω ερευνητικής εργασίας για την ανάπτυξη εργαλείων που θα επιταχύνουν αυτή τη διαδικασία, μειώνοντας τον όγκο της μη αυτοματοποιημένης εργασίας, χωρίς να επιβαρύνουν την επίδοση του τελικού αποτελέσματος.
Three essays on monetary policy, financial markets and banking
Authors: Σαλάχας Ευάγγελος
Published: September 2021

Στην παρούσα διδακτορική διατριβή παρατίθενται τρία δοκίμια στη νομισματικήπολιτική, στις χρηματοοικονομικές αγορές και την τραπεζική. Η χρηματοοικονομική κρίση που ξέσπασε το 2007 κατέδειξε ορισμένες σημαίνουσας σημασίαςαδυναμίες ως προς την εφαρμογή της νομισματικής πολιτικής και τη σταθερότητα τουχρηματοοικονομικού συστήματος. Στα πλαίσια των αλλαγών που προκλήθηκαν από την κρίση, στοχεύουμε στην διεξοδική ανάλυση της συμπεριφοράς των κεντρικών τραπεζών μέσω της μελέτης επίδρασεων της εφαρμογής συμαβατικών και μη συμβατικών πολιτικών. Ιδιαίτερα, το επίκεντρο της ανάλυσης αφορά τις χώρες της Ευρωζώνη, την Αγγλία και τις ΗΠΑ στις οποίες εφαρμόστηκαν μέτρα επεκτατικής πολιτικής για την αντιμετώπιση της κρίσης. Παράλληλα, στην παρούσα διατριβή ερευνάται η δομή των επιτοκίων των αγορών και οι παράγοντες που επηρεάζουν τη διαχρονική μεταβολής τους. Συγκεκριμένα, μελετώνται οι παράγοντες καθορισμού των επιτοκίων και η σύνδεσή τους με τις μακροοικονομικές εξελίξεις. Ακολούθως, παρατίθεται η μελέτη των λειτουργιών και της αποδοτικότητας του τραπεζικού συστήματος, ενώ παράλληλα δίνεται έμφαση στη διερεύνηση της λειτουργίας του μηχανισμού μετάδοσης της νομισματικής πολιτικής μέσω των εμπορικών τραπεζών.
Θεωρίες της δικτατορίας
Authors: Μαρέτα Δήμητρα
Published: September 2021

Η παρούσα μελέτη «Θεωρίες της Δικτατορίας: από τον Juan Donoso Cortés ως τον Carl Schmitt» εστιάζει στις θεωρίες και την εξέλιξη της έννοιας της δικτατορίας από το 1848 ως το 1939 με έμφαση στη σχέση ανάμεσα στον Carl Schmitt και τις τρεις μεγαλύτερες επιρροές του, Joseph de Maistre, Louis de Bonald and Juan Donoso Cortés. Η μελέτη θέτει το ζήτημα της δικτατορίας ως θεωρίας του κράτους και, πιο συγκεκριμένα, ως θεωρίας του κράτους σε κρίση, ως θεωρίας της αντεπανάστασης και ως θεωρίας του αντιδιαφωτισμού εστιάζοντας στον ανορθολογισμό και το προσωποκεντρικό υπόδειγμα κυριαρχίας με αναφορά στη θεολογική οπτική της πολιτικής. Διερευνά τη σχέση μεταξύ θεολογίας και πολιτικής, μεταξύ πολιτικής θεολογίας και κυριαρχίας, μεταξύ συγκεκριμένων πλευρών της κυριαρχίας και της δικτατορίας. Θέτει τα ζητήματα τα οποία τίθενται από τη φιλοσοφία των Donoso Cortés και Schmitt, καθώς οι δύο αυτοί στοχαστές είναι από τους πιο σημαντικούς, όταν εξετάζουμε το ζήτημα των θεολογικών πλευρών της πολιτικής. Οι Donoso Cortés και Schmitt προτείνουν μία έννοια της κυριαρχίας και της πολιτικής σύμφωνα με το υπόδειγμα της Καθολικής Εκκλησίας και εμπνευσμένη από τον Καθολικισμό. Ειδικά όσον αφορά τον Schmitt, παρ’ όλο που η φιλοσοφία του έχει γίνει αντικείμενο ενδελεχούς εξέτασης σε σχέση με τα πιο γνωστά έργα του, όπως η Πολιτική Θεολογία και Η Έννοια του Πολιτικού, στην έρευνά μου η βαρύτητα μετατίθεται στη Συνταγματική Θεωρία, τη Δικτατορία και τον Φύλακα του Συντάγματος. Η ερευνητική μου πρόταση είναι να διαβάσουμε τον Schmitt προσεγγίζοντας τη σκέψη του όπως αυτή έχει αποκρυσταλλωθεί σε αυτά τα έργα ως ο ορίζοντας όλης του της φιλοσοφίας. Η έρευνά μου περιλαμβάνει, επίσης, τη μελέτη δύο πολύ σημαντικών Καθολικών στοχαστών, των Joseph de Maistre και Louis de Bonald, και τη θεολογική ρητορική του φρανκικού καθεστώτος στην Ισπανία ως μία ρητορική η οποία αναφέρεται και συνδέεται με τους Donoso Cortés και Schmitt.
Συσχέτιση των κριτηρίων του μεταβολικού συνδρόμου με πολυμορφισμούς που αφορούν στον μεταβολισμό των λιπιδίων, την αρτηριακή υπέρταση και τις αγγειακές παθήσεις
Authors: Δαμάσκος Δημήτρης
Published: September 2021

INTRODUCTION: Metabolic syndrome (MetS) is a cluster of specific relatedclinical disorders whose presence increases the risk of cardiovascular disease. Variousgenetic polymorphisms are implicated in its pathophysiology. This study aims toevaluate the relationship between patients with MetS and healthy subjects, as far asthe allelic frequency of Cholesterol Ester Transfer Protein (CETP) TaqIB and I405V,ATP Binding Cassette Transporter A1 (ABCA1) R219K and Angiotensinogen (AGT)M235T polymorphisms are concerned.MATERIALS AND METHODS: We determined the allelic frequency of CETPTaqIB and I405V, ABCA1 R219K and AGT M235T in 180 MetS patients and 165healthy subjects. For the whole study population values for Total Cholesterol,Triglycerides, High Density Lipoprotein Cholesterol and Low Density LipoproteinCholesterol were collected. Relationships between the two study groups werecalculated.RESULTS: Allele R in ABCA1 R219K polymorphism strongly tends to appear more frequently (p=0.087) in healthy subjects compared to MetS patients. As far as allother studied alleles are concerned, no significant differences between the two studygroups were observed. Also, statistically significant higher levels of Total Cholesteroland Low Density Lipoprotein Cholesterol (p<0.01) were measured in MetS patients.CONCLUSION: Compared to MetS patients, healthy subjects have a strongtendency to carry the R allele of ABCA1 R219K polymorphism, a case that may berelated to more favorable lipid levels in Caucasian populations.
Μελέτη του οξειδωτικού στρες σε ανοιχτή και λαπαροσκοπική κολεκτομή για καρκίνο παχέος εντέρου και ορθού
Authors: Παππάς-Γώγος Γεώργιος
Published: September 2021

Σκοπός: Ο ορθοκολικός καρκίνος, καθώς και η χειρουργικές επεμβάσεις που αφορούν στο παχύ έντερο και στο ορθό σχετίζονται με αυξημένο οξειδωτικό στρες μέσω διαφορετικών μηχανισμών. Στην παρούσα μελέτη, αξιολογήθηκαν και συγκρίθηκαν τα επίπεδα διαφορετικών δεικτών οξειδωτικού στρες σε ασθενείς με ορθοκολικό καρκίνο που υποβλήθηκαν σε χειρουργική επέμβαση με λαπαροσκοπική ή ανοιχτή προσπέλαση.Υλικό/Μέθοδοι: Εξήντα ασθενείς με καρκίνο του παχέος εντέρου τυχαιοποιήθηκαν σε δύο ομάδες, την ομάδα της λαπαροσκοπικής (ΑΠ) και την ομάδα της ανοικτής προσπέλασης (ΑΠ). Η λιπιδιακή υπεροξείδωση, η οξείδωση των πρωτεϊνών, η οξείδωση του RNA και οι βλάβες από δραστικές μορφές αζώτου διερευνήθηκαν μέσω προσδιορισμού των 8-ισοπροστανίων (8-epiPGF2a), των καρβονυλίων (PC), της 8-υδροξυγουανοσίνης (8-OHG) και της 3-νιτροτυροσίνης (3-ΝΤ) αντίστοιχα, στο πλάσμα των ασθενών. Σκοπός ήταν η ανάλυση και η σύγκριση των επιπέδων των δεικτών του οξειδωτικού στρες σε διαφορετικές χρονικές περιόδους και μεταξύ των ομάδων.Αποτελέσματα: Τα επίπεδα των 8-epiPGF2a, 3-ΝΤ, και 8-OHG ήταν σημαντικά χαμηλότερα στην ομάδα ΛΠ 24 ώρες μετά την επέμβαση (p < 0.05 ). Έξι ώρες μετεγχειρητικά, τα επίπεδα των 8-epiPGF2a και 3-ΝΤ ήταν σημαντικά χαμηλότερα στην ομάδα ΛΠ (p < 0,05 ). Δεν παρατηρήθηκαν διαφορές στα επίπεδα των PC μεταξύ των δύο ομάδων στα διάφορα χρονικά διαστήματα. Μετεγχειρητικά, στην ομάδα ΑΠ, τα επίπεδα των 8-epiPGF2a ήταν σημαντικά χαμηλότερα από τα προεγχειρητικά (p<0,01). Στην ομάδα ΛΠ, τα μετεγχειρητικά επίπεδα 8-epiPGF2a, 3-ΝΤ, και 8-OHG ήταν σημαντικά χαμηλότερα από τα προεγχειρητικά (p < 0,05).Συμπεράσματα: Η λαπαροσκοπική προσπέλαση στη χειρουργική για ορθοκολικό καρκίνο σχετίζεται με χαμηλότερο οξειδωτικό στρες σε σύγκριση με την ανοικτή. Τα 8-epiPGF2a φαίνεται να αποτελούν τον πλέον κατάλληλο δείκτη για τον άμεσο προσδιορισμό της οξειδωτικής κατάστασης των ασθενών που υποβλήθηκαν σε χειρουργική επέμβαση για ορθοκολικό καρκίνο.
Γιατί και πως αλλάζουν τα κόμματα;
Authors: Τζήμος Νικόλαος
Published: September 2021

Η παρούσα διατριβή επιδιώκει να απαντήσει σε δύο θεμελιώδη ερωτήματα της μελέτης του κομματικού φαινομένου: γιατί και πώς αλλάζουν τα κόμματα. Αξιοποιεί, τροποποιεί και βελτιώνει ριζικά την «ολοκληρωμένη θεωρία των κομματικών στόχων και της κομματικής αλλαγής» των Harmel και Janda δια των πορισμάτων που προκύπτουν από τη μελέτη της οργανωτικής αλλαγής σε τρία ευρωπαϊκά κόμματα της σοσιαλιστικής/ σοσιαλδημοκρατικής οικογένειας. Συμπληρωματικά, η διατριβή εξετάζει κατά πόσο είναι εφικτό να αρθεί ο ανταγωνιστικός χαρακτήρας μεταξύ μιας θεωρίας της ασυνεχούς αλλαγής, όπως η «ολοκληρωμένη θεωρία» και των συστημικών θεωριών της αλλαγής. Αντικείμενο μελέτης είναι οι ενδογενείς (κυρίαρχος συνασπισμός, ηγεσία) και εξωγενείς παράγοντες (εξωτερικό σοκ και μείζονες κοινωνικοί-οικονομικοί μετασχηματισμοί) που επιδρούν στην κομματική αλλαγή και ο βαθμός συμμετοχής τους σε αυτή. Η κομματική αλλαγή εμφανίζεται όταν υπάρχει δυσαρμονία μεταξύ του εξωτερικού περιβάλλοντος και των κομματικών στόχων, και πιο συγκεκριμένα, όταν το κόμμα βιώνει ένα εξωτερικό σοκ – ένα εξωτερικό ερέθισμα άμεσα συσχετισμένο με τον πρωταρχικό του στόχο. Σε μια περίοδο κρίσης τα, υπό μελέτη, κόμματα επιχείρησαν να μετασχηματιστούν οργανωτικά για να εξασφαλίσουν την επίτευξη του πρωταρχικού τους στόχου. Ωστόσο, η αλλαγή του εξωτερικού περιβάλλοντος δεν επαρκεί για να εξηγήσει τη «διαλεκτική της αλλαγής». Χρειάζεται να στραφούμε προς το εσωτερικό των κομμάτων και σε μια ερμηνευτικά πλουσιότερη ανάλυση του ενδογενούς μηχανισμού της αλλαγής. Κεντρικό σημείο του επιχειρήματος αποτελεί ο κυρίαρχος συνασπισμός, το «κιβώτιο ταχυτήτων» της οργανωτικής αλλαγής, ο οποίος από τη μια καθορίζει τον πρωταρχικό στόχο του κόμματος και από την άλλη διαμορφώνεται από τους ευρύτερους περιβαλλοντικούς μετασχηματισμούς. Έτσι, ο εσωκομματικός καταμερισμός ισχύος συναρθρώνεται με τις ευρύτερες περιβαλλοντικές μεταβολές και, τελικά, καθορίζουν την ένταση και την έκταση της οργανωτικής αλλαγής.
Η νομισματική κυκλοφορία στο Δίον ως τους χρόνους του Αυγούστου
Authors: Παυλοπούλου Ευαγγελία
Published: September 2021

Η παρούσα εργασία πραγματεύεται τη νομισματική κυκλοφορία στο Δίον από τις αρχές του 5ου αι. π.Χ. ως τους χρόνους του Αυγούστου και την ίδρυση της ρωμαϊκής αποικίας στο Δίον. Περιλαμβάνει τα νομίσματα που έχουν βρεθεί κατά τις ανασκαφές στην ιερή πόλη των Μακεδόνων από το 1963 ως το 2013, τα οποία προέρχονται από την περιοχή των ιερών, την πόλη, τη νεκρόπολη και από περισυλλογές από τον αρχαιολογικό χώρο. Τα νομίσματα χωρίζονται στο τοπικό νόμισμα, το οποίο αποτελείται από τα νομίσματα των Μακεδόνων βασιλέων (από τον Αλέξανδρο Α΄ ως τον Περσέα), τα νομίσματα της Αφύτιος, της Ουρανουπόλεως, της Πύδνας, των Φιλίππων, τα νομίσματα στο όνομα των Μακεδόνων, των Βοττεατών, του Γαΐου Ποπλιλίου, των τριών πόλεων Αμφιπόλεως, Θεσσαλονίκης, Πέλλης και της Κασσανδρείας και στο επείσακτο νόμισμα, όπου εντάσσονται τα νομίσματα των άλλων ηγεμόνων που βρέθηκαν στο Δίον όπως και τα νομίσματα πόλεων και Κοινών δεκατεσσάρων γεωγραφικών περιοχών. Το νομισματικό υλικό συμπληρώνουν τα νομίσματα της Ρωμαϊκής Δημοκρατίας και οι τέσσερις θησαυροί κλασικών και ελληνιστικών χρόνων. Ακολουθεί η ταύτιση τριών νέων τύπων νομισμάτων και η απόδοσή τους σε νομισματοκοπεία, καθώς και στατιστικές και συγκριτικές μελέτες του υλικού του Δίου με το δημοσιευμένο από την Μακεδονία, ενώ σχολιάζεται και η νομισματική κυκλοφορία στο Δίον, αναζητώνται δηλαδή οι λόγοι, οι τρόποι, κάτω από ποιες συνθήκες και με ποια μέσα έφθασαν τα νομίσματα στο Δίον.
Συγκριτική πειραματική μελέτη αποκατάστασης οστεοχόνδρινου ελλείμματος του έσω μηριαίου κονδύλου του γόνατος μεταξύ συνθετικών βιομοσχευμάτων και οστεοχόνδρινου αυτομοσχεύματος
Authors: Ιντζόγλου Κωνσταντίνος
Published: September 2021

Σκοπός : Ο σκοπός αυτής της πειραματικής μελέτης σε κουνέλια ήταν να διερευνήσει τα ιστολογικά και ανοσοϊστοχημικά αποτελέσματα δύο ευρέως διαδεδομένων μεθόδων, που χρησιμοποιούνται για την αποκατάσταση τραυματικής βλάβης του αρθρικού χόνδρου. Μέθοδοι: Τριάντα , σκελετικά ώριμα , αρσενικά λευκά κουνέλια Νέας Ζηλανδίας χρησιμοποιήθηκαν σε αυτή τη μελέτη. Η μηριαία τροχιλία επιλέχθηκε ως η περιοχή της ιατρογενούς οστεοχονδρικού ελλείμματος. Μια πλήρους πάχους κυλινδρικό έλλειμμα 4,5 mm ( διάμετρος ) x 7 mm ( βάθος ) δημιουργήθηκε με φρέζα χειρός, το οποίο αποκαταστάθηκε χρησιμοποιώντας τρεις μεθόδους. Ανάλογα με την ομάδα που κάθε ζώο ανήκε αντίστοιχα αντικαταστάθηκε και η βλάβη: η βλάβη της ομάδας Α αποκαταστάθηκε με οστεοχόνδρινο συνθετικό μόσχευμα χόνδρου, της ομάδας Β είχαν αποκατασταθεί με αυτομόσχευμα χόνδορυ, ενώ η ομάδα Γ ( ομάδα ελέγχου ) αφήθηκε χωρίς θεραπεία . Αποτελέσματα : Ο χρόνος θυσίας είχε προγραμματιστεί για την 24η μετεγχειρητική εβδομάδα. Μακροσκοπικά παρατηρήσαμε λεία ή σχεδόν λεία αρθρική επιφάνεια. Ωστόσο , ιστολογικά και ανοσοιστοχημικά αποκαλύφθηκαν πολλές στατιστικά σημαντικές διαφορές μεταξύ των ομάδων . Συμπέρασμα : Βρέθηκαν στατιστικά σημαντικές διαφορές όσον αφορά τις κατηγορίες μήτρα ICRS , διανομή των κυττάρων , το υποχόνδριο οστούν και επιμετάλλωση ανησυχούν μεταξύ των τριών ομάδων . Η απουσία στατιστικής διαφοράς για την επιφάνεια και τις κατηγορίες βιωσιμότητας δείχνουν ότι η καλή μακροσκοπική εμφάνιση του αποκατασταθέντος ελλείμματος δεν συνεπάγεται εξίσου ιστολογικά και ανοσοϊστοχημικά υγιές μόσχευμα.
Ευφυή συστήματα διαχείρισης υποδομών νεφελώδους υπολογισμού
Authors: Καψάλης Ανδρέας
Published: September 2021

Οι ραγδαίες εξελίξεις στο τομέα των πληροφοριακών συστημάτων, καθώς και ηανάπτυξη νέων προτύπων και τεχνολογιών στους τομείς επικοινωνιών και υλισμικού,έχουν δημιουργήσει νέα είδη υπηρεσιών που βρίσκουν εφαρμογή σε όλους τους τομείςτης καθημερινότητας. Η όλο και πιο διαδεδομένη χρήση των υπηρεσιών αυτών συμβάλειστην παραγωγή τεράστιου όγκου δεδομένων και μετά-δεδομένων των οποίων ηανάλυση και επεξεργασία απαιτεί αποδοτικά και ευέλικτα μοντέλα υπολογισμού.Την τελευταία δεκαετία η ανάγκη αυτή έχει καλυφθεί από τα υπολογιστικά«νέφη», ένα μοντέλο που προσφέρει υπολογιστικούς πόρους, πλατφόρμες καιεφαρμογές με τη μορφή ευέλικτων υπηρεσιών. Το μοντέλο υπολογιστικών νεφών είναιπια στις μέρες μας ευρέως διαδεδομένο, και αποτελεί την εξ ’ορισμού επιλογή για πολλέςμορφές υπηρεσιών. Αυτή όμως η επιτυχία του μοντέλου καθώς επίσης και το γεγονός ότιέχει υιοθετηθεί καθολικά, δημιουργεί νέες ανάγκες, εφόσον η ραγδαία ανάπτυξη νέωνυπηρεσιών και νέων τεχνολογιών έχουν ως αποτέλεσμα τη δημιουργία και τηνανταλλαγή ακόμα μεγαλύτερου όγκου δεδομένων. Συνεπώς, δημιουργούνται απαιτήσειςγια περισσότερους υπολογιστικούς πόρους, μεγαλύτερη ευελιξία στην παροχή τους καιεξασφάλιση της ομαλής και συνεχούς λειτουργίας τους. Ένα χαρακτηριστικόπαράδειγμα είναι η έκρηξη συστημάτων που διαχειρίζονται δίκτυα ευφυών συσκευών,ενεργοποιώντας το λεγόμενο Διαδίκτυο των Αντικειμένων (Internet of Things – IoT). Γιατην αποτελεσματική κάλυψη των απαιτήσεων αυτών, δημιουργείται η ανάγκη για τηεύρεση νέων λύσεων, οι οποίες θα έχουν ως στόχο να ικανοποιήσουν τα εξής:-Υποστήριξη νέων επιπέδων διαλειτουργικότητας για την συνεχή καιαποδοτική κάλυψη των ολοένα αυξανόμενων επιπέδων ζήτησης.-Ευφυής και αποδοτική διαχείριση υποδομών υλισμικού.-Υποστήριξη ευέλικτων μοντέλων και τεχνικών κατανομής εργασιών καιδεδομένων.Στο πλαίσιο της παρούσας διατριβής προτείνονται αρχιτεκτονικές ευφυώνσυστημάτων διαχείρισης υποδομών νεφελώδους υπολογισμού, οι οποίες θα καλύπτουνόλα τα πρακτικά και τεχνικά ζητήματα που προκύπτουν για την κάλυψη τωνπροαναφερθεισών αναγκών. Οι αρχιτεκτονικές προτάσεις στο σύνολο τους προσφέρουνμία ολοκληρωμένη λύση ώστε να επιτρέψει σε παρόχους υπηρεσιών υπολογιστικούνέφους να επιτύχουν καλύτερα επίπεδα ποιότητας υπηρεσίας (QoS), επίτευξη καλύτερουεπιπέδου τήρησης συμβολαίων χρήσης (SLAs) και αποδοτικότερη διαχείριση των πόρωνviiυλισμικού με τη χρησιμοποίηση ενναλακτικών τεχνολογιών εικονικοποίησης όπωςαυτής των περιεκτών λογισμικού.
Συγκριτική µελέτη του ενδοκυττάριου µονοπατιού µεταγωγής σήµατος mTOR σε δείγµατα φυσιολογικού ιστού, προκαρκινωµατωδών αλλοιώσεων και καρκίνου του τραχήλου της µήτρας
Authors: Ασημομύτης Αριστείδης
Published: September 2021

Ένα από τα βασικά χαρακτηριστικά όλων των ανώτερων ευκαρυωτικών οργανισµών είναι ότι η διάρκειαζωής τους είναι καθορισµένη. Ο καρκίνος του τραχήλου της µήτρας, προκύπτει σαν σπάνια τελική κατάληξηµιας σειράς γεγονότων, που ξεκινά µε την λοίµωξη - _από έναν υψηλού κινδύνου υπότυπο ιού HPV - τουτραχηλικού επιθηλίου. Η µόλυνση µε τον HPV αποτελεί ουσιαστικά απαραίτητη προϋπόθεση για τηνανάπτυξη καρκίνου του τραχήλου της µήτρας σε συνδυασµό και µε άλλους συµπαράγοντες. Η σηµασία τουσηµατοδοτικού µονοπατιού mTOR στην καρκινογένεση µπορεί να εκτιµηθεί καλύτερα κατανοώντας αρχικά,ότι σχεδόν κάθε γονίδιο καθοδικού ή ανοδικού ρυθµιστή της mTOR οδού, µπορεί να συµπεριφερθεί ως έναογκογονίδιο ή ογκοκατασταλτικό γονίδιο. Επίσης η µετάφραση πολλών πρωτεϊνών που προάγουν την πρόοδοτου κυτταρικού κύκλου, συµπεριλαµβανοµένων των κυκλινών και κάποιων ογκογονιδίων (π.χ. Myc),προωθείται από την ενεργοποίηση του mTOR. Επιπλέον, οι δύο καθοδικοί ρυθµιστές eiF4E και 4EBP1χαρακτηρίζουν την ενεργοποίηση του µονοπατιού. Πιο συγκεκριµένα, ενδιαφέρον έχει το γεγονός ότι οκαθοδικός ρυθµιστής της µετάφρασης eiF4E έχει αποδειχθεί ότι είναι ογκογόνος σε πολλές µελέτες. Στηνπαρούσα διδακτορική διατριβή µελετήθηκε ο ρόλος της ενεργοποίησης του ενδοκυττάριου µονοπατιούµεταγωγής σήµατος mTOR στην καρκινογένεση του τραχήλου της µήτρας και η πιθανή συσχέτισή του µε ταογκογόνα στελέχη του HPV. Στην παρούσα προοπτική µελέτη, περιλήφθηκαν γυναίκες οι οποίεςυπεβλήθησαν σε βιοψία τραχήλου της µήτρας. Η αρχική επιλογή των ασθενών από τις οποίες θα γινότανλήψη δειγµάτων τραχηλικού ιστού βασίστηκε στα αποτελέσµατα των κυτταρολογικών επιχρισµάτων, τωνκολποσκοπικών ευρηµάτων και σε κριτήρια βάσει του ιατρικού τους ιστορικού. Νωπά ιστικά δείγµαταχρησιµοποιήθηκαν για την µέθοδο ανοσοαποτύπωσης κατά Western (Western Blot) ενώ δέιγµατα από τοαρχειακό υλικό αποτέλεσαν το υλικό της µελέτης για ανοσοϊστοχηµεία. Τέλος όλες οι γυναίκες υποβλήθηκανσε κυτταρολογική εξέταση υγρής φάσης (Thin Prep). Επίσης υποβλήθηκαν σε ανίχνευση – τυποποίηση τουιού πραγµατοποιώντας HPV DNA - test µε την µέθοδο PCR για 14 υψηλού κινδύνου υποτύπους του ιού καισε κολποσκόπηση. Στατιστικά σηµαντικό εύρηµα αποτελεί η ταυτόχρονη υπερέκφραση 4EBP1 και eIF4Eπρωτεϊνών στις υψηλόβαθµες προκαρκινικές αλλοιώσεις και στον καρκίνο του τραχήλου της µήτρας. Και οιδύο πρωτεΐνες eIF4E και 4EBP1, υπερεκφράζονται σε όλα τα δείγµατα καρκίνου µε αµυδρή στρωµατικήέκφραση στη γύρω περιοχή. Επίσης, παρατηρήθηκε στατιστικά σηµαντική συσχέτιση µεταξύ της έκφρασηςτων δύο σηµατοδοτικών πρωτεϊνών 4EBP1 και eIF4E και της παρουσίας υψηλού κινδύνου γονοτύπων HPV. Η στόχευση του mTOR σηµατοδοτικού µονοπατιού µπορεί να παράσχει µια νέα και πολλά υποσχόµενηθεραπευτική προσέγγιση των ασθενών µε καρκίνο του τραχήλου της µήτρας. Καθίσταται βέβαια αντιληπτή ηανάγκη για περαιτέρω έρευνα που να αφορά ίσως σε περισσότερα ενδοκυττάρια µονοπάτια τα οποία µέσωπαλίνδροµων βρόχων επικοινωνούν και επηρεάζουν την ενεργοποίηση του mTOR.
Σχεδιασμός, ανάπτυξη και αξιολόγηση μιας ευρω - μεσογειακής διαδικτυακής κοινότητας πρακτικής για την ενσωμάτωση της εκπαίδευσης για τη βιώσιμη ανάπτυξη στην πανεπιστημιακή εκπαίδευση
Authors: Κλεισαρχάκης Μιχαήλ
Published: September 2021

Σύμφωνα με τον κλασσικό ορίσμό, η ανάπτυξη είναι βιώσιμη\αειφόρος όταν ικανοποιεί τις σύγχρονες ανάγκες, χωρίς να μειώνει τη δυνατότητα των μελλοντικών γενιών να καλύψουν τις δικές τους ανάγκες. Η σύνδεση της Βιώσιμης/αειφόρου Ανάπτυξης (ΒΑ) με την εκπαίδευση χρονολογείται από τη δεκαετία του ’80. Η Πανεπιστημιακή Εκπαίδευση (ΠΕ) παίζει καθοριστικό ρόλο στην ανάπτυξη του γραμματισμού για τη ΒΑ, η οποία αποτελεί κομβικό σημείο όλων των μορφών γραμματισμού. Το ζήτημα της ετοιμότητας των πανεπιστημιακών εκπαιδευτικών στις προκλήσεις και στους στόχους της δεκαετίας για την Εκπαίδευση για τη Βιώσιμη Ανάπτυξη (ΕΒΑ) είναι επιτακτικό, αν θέλουν τα πανεπιστήμια να παίξουν ένα ρόλο ενεργό και δυναμικό μέσα από μία μετασχηματίζουσα μάθηση, που οδηγεί στη δράση, προς μια βιώσιμη\αειφόρο κοινωνία. Η ανάπτυξη διαδικτυακών κοινοτήτων πρακτικής πιστεύεται ότι συμβάλει σημαντικά στην ενσωμάτωση της ΕΒΑ στο Πανεπιστήμιο του 21ου αιώνα. Όλα τα παραπάνω δημιουργούν κάποια εύλογα ερωτήματα που θα μπορούσαν να απασχολήσουν έναν ερευνητή στο πλαίσιο της βιώσιμης ανάπτυξης. Στη μελέτη αυτή επιχειρηματολογούμε για την ανάγκη αξιοποίησης των ΤΠΕ και κυρίως των Εικονικών Κοινοτήτων Πρακτικής (ΕΚΠ), με στόχο την ανάπτυξη της ετοιμότητας των πανεπιστημιακών εκπαιδευτικών για τον επαναπροσανατολισμό της πανεπιστημιακής εκπαίδευσης προς τη ΒΑ, με ουσιώδεις παρεμβάσεις στα προγράμματα σπουδών και στη διδακτική προσέγγιση. Στην παρούσα έρευνα εφαρμόστηκε η μικτή ερευνητική μέθοδος με ταυτόχρονη στρατηγική τον τριγωνισμό, τόσο στη φάση σχεδιασμού, όσο και στην αξιολόγηση της ΕΚΠ. Κρατώντας τα θετικά στοιχεία των ποιοτικών και των ποσοτικών μεθόδων έρευνας και με τη χρήση της μελέτης περίπτωσης (case studies), η συλλογή δεδομένων πραγματοποιήθηκε σε διάφορες φάσεις της ερευνητικής διαδικασίας. Τα αποτελέσματα της ανάλυσης των στοιχείων που συλλέχθηκαν σε μια φάση της έρευνας χρησιμοποιούνται στην εξέλιξη της κοινότητας πρακτικής, αλλά και στη δημιουργία των κατάλληλων μεθόδων για την εύρεση πιο εύστοχων ευρημάτων στα επόμενα στάδια της έρευνας. Χρησιμοποιήθηκαν δηλαδή και κάποια στοιχεία της διαδοχικής διερευνητικής στρατηγικής, όπου ποσοτικά δεδομένα που συλλέχτηκαν, αναλύθηκαν με στατιστικές μεθόδους, για να καθορίσουν κάποια στοιχεία στις επόμενες φάσεις της έρευνας. Τα βασικά μέρη της έρευνας που πραγματοποιήθηκε ήταν: α) ο σχεδιασμός - δημιουργία της κοινότητας πρακτικής, β) η χρήση της κοινότητας στην πανεπιστημιακή εκπαίδευση και γ) η αξιολόγηση της αποτελεσματικότητάς της για την ΕΒΑ στην πανεπιστημιακή εκπαίδευση.
Crude oil prices, commodity markets and growth dynamics
Authors: Γαλυφιανάκης Γεώργιος
Published: September 2021

Η παγκόσμια οικονομική κρίση της περιόδου 2007 -2009 επηρέασε το σύνολο της παγκόσμια οικονομίας περιορίζοντας την οικονομική δραστηριότητα και το πραγματικό παγκόσμιο Ακαθάριστο Εθνικό Προϊόν (ΑΕΠ) προκαλώντας τη μεγαλύτερη οικονομική ύφεση μετά το κραχ του 1929. Η χρηματοπιστωτική κρίση αν και ξεκίνησε στην αγορά στεγαστικών δανείων χαμηλής εξασφάλισης των ΗΠΑ, το καλοκαίρι του 2007, γρήγορα μετατράπηκε σε κρίση του παγκόσμιου χρηματοπιστωτικού συστήματος. Οι χρηματοπιστωτικές αγορές κατέρρευσαν όπως και οι αγορές των εμπορευμάτων και έκτοτε οι τιμές των εμπορευμάτων στις διεθνείς αγορές εισήλθαν σε μία φάση με μεγάλες διακυμάνσεις και υψηλή μεταβλητότητα και αβεβαιότητα, κυρίως η αγορά του αργού πετρελαίου και των προϊόντων ενέργειας. Με δεδομένο του ότι η αγορά του αργού πετρελαίου ηγείται στις αγορές των εμπορευμάτων και επηρεάζει σε μεγάλο βαθμό το οικονομικό σύστημα -κυρίως μέσο του κόστους παραγωγής- έχει ενδιαφέρον να ερευνήσουμε τη σχέση μεταξύ της αγοράς του αργού πετρελαίου και άλλων αγορών εμπορευμάτων καθώς και χρηματοοικονομικών δεικτών. Συγκεκριμένα, στη παρούσα διατριβή εξετάζουμε αρχικά την επίδραση των αγορών εμπορευμάτων (commodity markets) και συγκεκριμένα κύριων εμπορεύσιμων αγαθών αυτών, καθώς και χρηματοοικονομικών δεικτών στη διαμόρφωση της τιμής του αργού πετρελαίου (crude oil). Για το λόγο αυτό εισάγουμε το οικονομετρικό μοντέλο της «Γενικευμένης Αυτοπαλίνδρομης υπό Συνθήκης Ετεροσκεδαστικότητας» (GARCH Model) και συγκεκριμένα το «Ασυμμετρικό υπόδειγμα των Glosten, Jagannathan και Runkle» (JGR GARCH Model).Στη συνέχεια της έρευνάς μας εξετάζουμε τη δυναμική μεταξύ των τιμών (Price Dynamics) του αργού πετρελαίου και των παραπάνω αναφερθέντων στοιχείων, εφαρμόζοντας την ανάλυση οικονομετρικών μοντέλων «Συνολοκλήρωσης» (Cointegration Analysis). προκειμένου να εξεταστεί τόσο η μακροχρόνια αλλά και η βραχυχρόνια σχέση μεταξύ των μεταβλητών. Συγκεκριμένα, στο μέρος αυτό της έρευνας χρησιμοποιείται η «τεχνική Johansen» για τον προσδιορισμό της μακροχρόνιας σχέσης των μεταβλητών, καθώς επίσης και η βραχυχρόνια σχέση ισορροπίας μεταξύ τους χρησιμοποιώντας το υπόδειγμα διόρθωσης σφάλματος Vector Error Correction Model (VECM). Επίσης, χρησιμοποιείται ο γραμμικός έλεγχος αιτιότητας κατά Granger (Granger Causality Test), δηλαδή προσδιορίζεται η σχέση αιτιότητας μεταξύ των μεταβλητών του υποδείγματος, που βοηθά στη πρόβλεψή τους. Στο τελευταίο μέρος της ερευνάς μας εφαρμόζοντας την τεχνική της «Μαρκοβιανής Αλυσίδας» (Markov Regime-Switching Model) για τις αγορές αργού πετρελαίου και άλλων πετρελαιοειδών αγορών, προσδιορίζουμε την ύπαρξη περιόδων χαμηλής και υψηλής μεταβλητότητας για την υπό εξέταση χρονική περίοδο των δεδομένων μας καθώς και των πιθανοτήτων μετάβασης από την μία κατάσταση στην άλλη. Τα αποτελέσματα της έρευνάς μας συμφωνούν με τη σχετική οικονομική θεωρεία και με τις σχετικές επιστημονικές δημοσιεύσεις και έχουν ενδιαφέρον και χρησιμότητα σε όλους τους εμπλεκόμενους στις διεθνείς αγορές φορείς, δηλαδή, τους επενδυτές, τους οικονομικούς αναλυτές και όλους όσους διαμορφώνουν οικονομική πολιτική.